یوان وئے شوئے

یوان وئے شوئے (؛ پیدائش: فروری 1945ء) معروف چینی خطاط، سابق سفارت کار اور ادیب ہیں۔ وہ چینی خطاطی کی انجمن، چینی مترجمین کی انجمن کے ماہر رکن اور چینی مصنفین کی انجمن کے بھی رکن ہیں۔ انھوں نے اردو کے کئی ناولوں اور افسانوں کو چینی زبان میں منتقل کیا اور چینی سے اردو میں بھی ترجمہ کیا۔ ان کی کتاب  کے عنوان سے سنہ 1989ء میں شائع ہوئی۔

یوان وئے شوئے نے چین کے سفارت خانوں میں ثقافتی مشیر کی حیثیت سے خدمات انجام دیں، جن میں تھائی لینڈ، پاکستان اور فلپائن کے سفارت خانے شامل ہیں۔ وہ چینی ریاستی کونسل کے اطلاعاتی دفتر کے زیر اہتمام ویب گاہ  کے منجھے ہوئے کالم نگار ہیں۔ اس وقت وہ چینی وزارتِ ثقافت کے سبکدوش شدہ اہلکاروں کی خطاطی و مصوری انجمن کے قائم مقام نائب صدر جیسے اہم منصب پر فائز ہیں۔

 سوانح حیات 
یوان وئے شوئے نے 1984ء میں چینی مترجمین کی انجمن میں شمولیت اختیار کی اور ماہر رکن کے طور پر تسلیم کیے گئے۔ 1986ء میں وہ چینی مصنفین کی انجمن کے رکن بنے اور 1999ء میں انھوں نے چینی خطاطی کی انجمن میں شمولیت اختیار کی۔ یوان وئے شوئے کو ادب اور خطاطی سے دلچسپی کا آغاز زمانۂ طالب علمی (مڈل اسکول) سے ہوا۔ 1965ء میں وہ پیکنگ براڈکاسٹنگ انسٹی ٹیوٹ (موجودہ کمیونیکیشن یونیورسٹی آف چائنا) میں داخل ہوئے جہاں سے فارغ التحصیل ہونے کے بعد انھوں نے مرکزی ریڈیو نشریاتی بیورو کے بین الاقوامی ریڈیو میں ملازمت اختیار کی۔

1976ء میں انھوں نے اردو ادب کے تراجم کا آغاز کیا اور 1980ء میں انھیں وزارتِ ثقافت کے خارجی تعلقات کے شعبے میں منتقل کر دیا گیا۔ اس کے بعد وہ چین کے سفارت خانوں میں بطور ثقافتی مشیر خدمات انجام دیتے رہے جن میں پاکستان، تھائی لینڈ اور فلپائن شامل ہیں۔

یوان وئے شوئے نے 1981ء سے پاکستانی ادبیات کے چینی تراجم شائع کرنا شروع کیے، جن میں نمایاں کتب شامل ہیں، رئیس احمد جعفری کی ”مجاہد“ (勇士)، جی الانا کی ”قائد اعظم جناح ایک قوم کی سرگزشت“ (真纳传)،  عبد اللہ حسین کی ”اداس نسلیں“ (悲哀世代) اور خدیجہ مستور کی ”زمین“ (萨姬妲的爱与恨)۔

پاکستان اور چین کے مابین ادبی و ثقافتی تبادلے میں نمایاں کردار ادا کرنے پر 2001ء میں صدرِ پاکستان کی جانب سے انھیں ان کی خدمات کے صلے میں اعزاز سے نوازا گیا۔

1987ء میں انھوں نے تاریخی طویل ناول "لِنگ جیو شان" (灵鹫山) کی تصنیف کا آغاز کیا جو چار سال کی لگن کے بعد 1993ء میں شائع ہوا۔ یہ ناول چینی راہب فاہیان کے سفرِ ہندوستان (تین دہائیوں پر مشتمل علمی و روحانی سفر) کی کہانی بیان کرتا ہے۔ یہ فاہیان کی حیات پر چین میں تحریر کردہ پہلا بڑا ادبی کام تھا جسے مورخین اور ادبی حلقوں میں سراہا گیا۔ 2017ء میں اس ناول کا نیا ایڈیشن شائع ہوا جسے بعد ازاں اردو اور انگریزی میں بھی ترجمہ کیا گیا اور 2022ء میں اسے لوک ورثے کا قومی ادارہ، اسلام آباد نے شائع کیا۔

یوان وئے شوئے کو خطاطی میں خاص مہارت حاصل ہے، بالخصوص کُوفی (کاؤ شو) اور قدیم سِیل رسم الخط (جن وین/دا ژوان) میں۔ انھوں نے چینی قومی عجائب گھر، چنگ ڈاؤ (صوبہ شانڈونگ) اور سوچھیان (صوبہ جیانگ‌سو) سمیت کئی مقامات پر ذاتی خطاطی نمائشیں منعقد کیں جنھیں عوام اور ماہرین نے سراہا۔ 2010ء میں چینی مترجمین کی انجمن نے انھیں ”سینیئر مترجم“ کے اعزاز سے نوازا۔

 حوالہ جات 

زمرہ:1945ء کی پیدائشیں
زمرہ:بقید حیات شخصیات
زمرہ:چینی نژاد اردو ادبی شخصیات
زمرہ:بیسویں صدی کے چینی مترجمین
زمرہ:اکیسویں صدی کے چینی مترجمین